**Mecanismul Financiar Norvegian**

**2014-2021**

**COMUNICAT DE PRESĂ**

**Proiectul „Sistem de încălzire urbană cu emisii scăzute de gaze cu panouri fotovoltaice încorporate(LEDHPV)”/ „Low emissions district heating system with incorporated PV (LEDHPV)”**

**(Nr. de inregistrare proiect 2021/** **325308)**

**Cluj-Napoca, 27/09/2023**

**Termoficare Napoca S.A.** a finalizat cu succes construcția și instalarea unui parc fotovoltaic din cadrul platformei Centrala Termică de Zonă (CTZ), situat pe str. Plevnei 68-70, Cluj-Napoca.

Parcul fotovoltaic a fost realizat în cadrul proiectului „Sistem de încălzire urbană cu emisii scăzute de gaze cu panouri fotovoltaice încorporate (LEDHPV)”/„*Low emissions district heating system with incorporated PV (LEDHPV)*”, proiect cu numărul 2021/325308 cofinanțat în cadrul “Programului pentru energie în România”, prin Innovation Norway în calitate de operator de program.

Proiectul s-a desfășurat pe o perioadă de 13 luni și a avut o valoare totală de **523.160 Euro**, din care asistenţa financiară nerambursabilă a fost de **313.896 Euro.**

Proiectul a apărut din nevoia de a produce energie electrică din surse regenerabile, care să permită acoperirea parțială a consumului energetic necesar echipamentelor de pompare și sistemelor asociate de la nivelul Centralei Termice de Zonă, cu posibilitatea de a injecta energie electrică în Sistemul Energetic Naţional – SEN.

În urma implementării proiectului au rezultat:

* un sistem fotovoltaic cu o capacitate totală instalată de 0.420 MW;
* 696 panouri fotovoltaice montate la sol;
* reducerea emisiilor de gaze cu efect de seră cu 150 tone CO2/an;
* energie produsă din surse regenerabile, cantitate medie anuală de 492 MWh;
* 19 angajați instruiți în utilizarea și mentenanța sistemului fotovoltaic.

Ing. Dan Emil Cupșa, Director tehnic: „Recepția parcului fotovoltaic a fost făcută la sfârșitul lunii iulie, panourile fotovoltaice tip on-grid fiind instalate pe o suprafață de 3700mp. Cele 696 panouri fotovoltaice montate produc circa 400KW/oră în capacitate maximă, până în prezent fiind produsă o cantitate de energie de 100 MW/h, echivalentul a 33 tCO2.”

„Programul pentru Energie în România”este un program al cărui obiectiv este reprezentat de „energie cu mai puține emisii de carbon și siguranță sporită a furnizării de energie”. Programul face parte din granturile SEE și Norvegiene 2014-2021. Granturile SEE și Norvegiene au ca obiectiv reducerea disparităților economice și sociale din Spațiul Economic European (SEE) și consolidarea relațiilor bilaterale între statele donatoare (Norvegia, Islanda și Liechtenstein) și statele beneficiare.

**Termoficare Napoca S.A.** este compania de utilități publice ce funcționează sub deplina autoritate a Consiliului Local Cluj-Napoca, având ca domeniu de activitate producția, distribuția și furnizarea energiei termice și a apei calde de consum, precum și lucrări de instalații tehnico-sanitare la asociații de proprietari.

Pentru asigurarea serviciilor de cea mai bună calitate locuitorilor municipiului, Termoficare Napoca SA a realizat până în prezent obiective de investiții care au avut în vedere: creșterea randamentelor de producere a energiei termice, reducerea pierderilor din rețeaua de transport și din rețelele de distribuție, creșterea confortului la client, măsurarea prin contoare a livrărilor de energie la nivel de imobil, respectiv apartament, introducerea tehnologiei de cogenerare.

Proiect finanțat cu sprijinul granturilor acordate prin mecanismul financiar Norvegian 2014-2021, în cadrul „**Programului pentru energie în România**"**.**

**Detalii suplimentare puteţi obţine de la:**

Manager de proiect

Director Tehnic, Ing. Dan Emil CUPȘA
**Tel:** 0264 503 703

**E-mail**: office@termonapoca.ro